Blaze7451/Wiki-th-20250601 huggingface dataset:
โกฬิกโกฏ

โกฬิกโกฏ (อักษรโรมัน: Kozhikode, കോഴിക്കോട്; koḻikkoṭ; Kozhikode_mal.ogg) หรืออีกชื่อในภาษาอังกฤษว่า แคลิคัต (อักษรโรมัน: Calicut) เป็นนครบนชายฝั่งมะละบาร์ รัฐเกรละ ประเทศอินเดีย มีประชากรรวมทั้งปริมณฑลมากกว่า 2 ล้านคน ถือเป็นเขตมหานครที่ใหญ่ที่สุดเป็นอันดับสองของเกรละ และที่ 19 ในประเทศ โกฬิกโกฏจัดเป็นนครระดับสองโดยรัฐบาลอินเดีย
โกฬิกโกฏถือเป็นเมืองใหญ่สุดในภูมิภาคมะละบาร์ และเป็นราชธานีของแคว้นมะละบาร์ในสมัยใต้ปกครองอังกฤษ ในสมัยโบราณและยุคกลาง โกฬิกโกฏได้รับการขนานนามเป็น "นครแห่งเครื่องเทศ" เนื่องมาจากบทบาทสำคัญของเมืองในฐานะจุดค้าขายเครื่องเทศ และในสมัยโบราณเป็นราชธานีของชาวสมูติรี ท่าเรือที่โกฏิกโกฏเป็นดั่งประตูสู่ชายฝั่งอินเดียใต้ในยุคกลาง ให้กับนักเดินเรือชาวจีน เปอร์เซีย และอาหรับ ตลอดถึงชาวยุโรป ข้อมูลจากการศึกษาของอินดิคัสอะนาลัยติกส์จากปี 2009 ระบุให้โกฬิกโกฏเป็นเมืองที่ดีที่สุดสำหรับการอยู่อาศัยอันดับสองของประเทศอินเดียจากการศึกษาบริบทของผู้อยู่อาศัย รายรับ และการลงทุน

**ศัพทมูล**
ที่มาแน่ชัดของชื่อโกฏิกโกฏไม่เป็นที่ทราบชัดเจน ข้อมูจากหลายแหล่งเชื่อว่าชื่อนี้มาจากคำว่า โกยิล-โกฏ ซึ่งแปลว่า วังอันมีป้อมล้อมรอบ โกยิล เป็นคำในภาษามลยาฬัมและภาษาทมิฬ ในปัจจุบันนิยมใช้เรียกโบสถ์พราหมณ์ ส่วนในชื่อนี้อาจหมายถึงฏาฬีศิวโกยิล ต่อมาชื่อนี้จึงกร่อนเหลือ โกฬิโกฏ หรือชาวอาหรับเรียกว่า กาลิกูต (Qāliqūṭ) ที่ซึ่งกลายมาเป็นรูปภาษาอังกฤษว่า แคลิคัต (Calicut) ในเอกสารของจีนโบราณเรียกเมืองนี้ว่า จูฟันจี้ (诸番志; zhū fān zhì) ส่วนชาวทมิฬเรียกว่า กัฬฬิโกฏไฏ (Kallikottai) p=366
คำว่า คาลิโก ซึ่งเป็นคำเรียกชนิดหนึ่งของผ้าฝ้ายทอมือชั้นดีที่ในอดีตส่งออกมาจากโกฬิกโกฏ ที่ซึ่งต่อมาถูกนำมาใช้เรียกแมวสามสีหรือแมวคาลิโก เข้าใจว่าน่าจะมาจากคำว่า Calicut

**อ้างอิง**

**แหล่งข้อมูลอื่น**
หมวดหมู่:เมืองในรัฐเกรละ
แม่แบบ:IPA-all/doc

==Usage**
This template formats IPA transcriptions and links them to WP:IPA, a general IPA key. It is intended for languages without specific support, and for narrow transcriptions of languages that do. See below for specific templates.  
The first cell in the template is for the transcription, and a second optional cell is a switch that controls the lede. With no second value, the lede IPA: appears: - → a- → pron- → local- → 
Language names may be entered as well; in this case, the colon is required:- → Dutch:
Any of these may be combined with a sound file in an optional third cell:- → Nl-A.ogg
To keep the default lede, however, ‹IPA› must be entered in the second cell: - → Nl-A.ogg
An older format IPA2 may be used in place of IPA-all. 
The similar template pron (or pronunciation) has no lede switch: - → n- → Nl-A.ogg
sv:Mall:IPA2
vi:Bản mẫu:IPA2
zh:Template:IPA-all
zh-yue:Template:IPA2
af:Sjabloon:IFA2
ang:Bysen:IPA2
ar:قالب:أصد-كل
bg:Шаблон:IPA2
ca:Plantilla:IPA2
cs:Šablona:IPA2
cy:Nodyn:IPA-all
de:Vorlage:IPA2
eu:Txantiloi:NAF
fa:الگو:IPA2
gv:Clowan:IPA-all
hi:साँचा:IPA2
hr:Predložak:IPA2
id:Templat:IPA-all
ja:Template:IPA-all
pam:Template:IPA2
se:Template:IPA2
sh:Šablon:IPA2
si:සැකිල්ල:IPA-all
simple:Template:IPA-all
sk:Šablóna:IPA2
sl:Predloga:IPA2
sr:Шаблон:IPA-all
kk:Үлгі:IPA-all
km:ទំព័រគំរូ:IPA-all
ko:틀:IPA2
la:Formula:IPA2
lmo:Mudel:IPA2
ne:ढाँचा:IPA-all
nn:Mal:IPA2
no:Mal:IPA2
แซมพลิง

ในทางดนตรี แซมพลิง หรือ การแซมเพิล (sampling) คือการนำบางส่วนของเสียงและเพลง ซึ่งเรียกว่า แซมเพิล นำมาใช้ใหม่ในอีกเพลง โดยทั่วไปจะใช้เครื่องแซมเพลอร์ ซึ่งอาจเป็นส่วนหนึ่งในฮาร์ดแวร์หรือโปรแกรมคอมพิวเตอร์ กับดิจิทัลคอมพิวเตอร์ แซมพลิงสามารถทำได้โดยใช้การเปิดเทปวนซ้ำ หรือใช้แผ่นไวนิลเล่นบนเครื่องเล่นจานเสียง คนที่ใช้แซมเพิลนี้อาจเป็นโปรดิวเซอร์เพลงหรือคนทำจังหวะเพลง ถึงแม้ว่าการทำจังหวะสามารถทำได้โดยเครื่องดนตรีสดและเครื่องสังเคราะห์เสียง แซมพลิงก็เป็นวิธีหนึ่งที่คนทำจังหวะมักทำกัน
การใช้แซมเพิลในเพลง อาจใช้ส่วนหนึ่งของเพลง ในส่วนต่าง ๆ เช่น การใช้ท่อนกลองในท่อนนำของเพลง "When the Levee Breaks" โดยเลดเซพเพลิน (Led Zeppelin) ในเพลงของบีสตีบอยส์ (Beastie Boys) ดร. เดร (Dr. Dre) เอ็มมิเน็ม (Eminem) ไมค์ โอลด์ฟิลด์ (Mike Oldfield) ร็อบ ดูแกน (Rob Dougan) โคลด์คัต (Coldcut) ดีเพชโมด (Depeche Mode) และอีเรเชอร์ (Erasure) หรือท่อนริฟฟ์กีตาร์เพลง "Hot Blooded" โดยวงฟอเรนเนอร์ (Foreigner) ในเพลง "Funky Cold Medina" ของโทนี-ล็อก (Tone Loc)
แซมพลิงเกิดขึ้นบ่อยในอุตสาหกรรมดนตรี ยังมีการใช้คำพูดจากภาพยนตร์ จากรายการโทรทัศน์ เช่นเดียวกับการใช้ในดนตรีอีเลกโทรนิก ดนตรีฮิปฮอป ที่ดีเจจะนำมาใส่แบบซ้ำๆ ในเพลง และในเพลงอาร์แอนด์บีร่วมสมัย ที่ใช้กันมาก

**อ้างอิง**
หมวดหมู่:ดนตรีอิเล็กทรอนิกส์
ภาษาตะเรง

ภาษาตะเรง (Tareng) หรือภาษาตะเรียงมีผู้พูดในประเทศลาวทั้งหมด 5,000 คน (พ.ศ. 2524) ทางด้านชายแดนลาว – เวียดนาม จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยกะตู เป็นคนละภาษากับภาษาตะเลียงที่อยู่ในภาษากลุ่มบะห์นาริก

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ตะเรง
ภาษาไตคัง

ภาษาไตคัง (Tay Khang) พบในลาวประมาณ 200 คนที่แขวงคำม่วน อาจจะมีในเวียดนามด้วย จัดอยู่ในตระกูลภาษาขร้า-ไท กลุ่มกัม-ไท สาขาเบ-ไท สาขาย่อยไท-แสก เป็นคนละภาษากับภาษาคังในเวียดนาม

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ไตคัง
กลิ่นชะมด

ไฟล์:Moschustier.jpg|thumb|280px |Moschus moschiferus, กวางชะมดไซบีเรีย
กลิ่นชะมด (Musk) เดิมเป็นชื่อเรียกสารที่มีกลิ่นแรงที่ได้มาจากต่อมของกวางชะมดตัวผู้ซึ่งอยู่ระหว่างท้องและอวัยวะเพศ สารนี้ใช้ในการทำน้ำหอมมาตั้งแต่สมัยโบราณและเป็นสารจากสัตว์ที่มีราคาสูงที่สุดสารหนึ่งในโลก คำว่า “muṣká” มาจากภาษาสันสกฤตที่แปลว่า “อัณฑะ” ที่มาหมายถึงสารหลายอย่างที่มีกลิ่นคล้ายกันแม้ว่าจะมีโครงสร้างทางเคมีต่างกัน และอาจจะเป็นสารที่ได้จากสัตว์อื่นที่ไม่ใช่กวาง หรืออาจจะได้จากพืช หรือจากสิ่งที่ทำขึ้นที่ให้กลิ่นเดียวกับกลิ่นดังว่า
กลิ่นชะมดธรรมชาติเป็นสิ่งที่ใช้ในการทำน้ำหอมกันอย่างกว้างขวางมาจนถึงปลายคริสต์ศตวรรษที่ 19 แต่ปัญหาทางราคาและทางจริยธรรมทำให้ต้องหันกันมาใช้กลิ่นชะมดสังเคราะห์แทนที่

**อ้างอิง**

**ดูเพิ่ม**
 กวางชะมด
หมวดหมู่:เครื่องหอม
หมวดหมู่:แม่แบบเกี่ยวกับประเทศอินโดนีเซีย

หมวดหมู่:โครงการวิกิประเทศอินโดนีเซีย
หมวดหมู่:แม่แบบเกาะ
อินโดนีเซีย
อินโดนีเซีย
จารุลักษณ์กัลยาณี บูรณะนนท์

จารุลักษณ์กัลยาณี บูรณะนนท์ (เดิม: หม่อมเจ้าจารุลักษณ์กัลยาณี รังสิต; 7 สิงหาคม พ.ศ. 2467 - 3 สิงหาคม พ.ศ. 2555) เป็นพระธิดาในสมเด็จพระเจ้าบรมวงศ์เธอ กรมพระยาชัยนาทนเรนทร กับหม่อมเอลีซาเบท รังสิต ณ อยุธยา มีโสทรเชษฐาสององค์คือหม่อมเจ้าปิยะรังสิต รังสิต (25 ธันวาคม พ.ศ. 2456 – 1 กุมภาพันธ์ พ.ศ. 2533) และหม่อมเจ้าสนิทประยูรศักดิ์ รังสิต (19 สิงหาคม พ.ศ. 2460 - 10 กันยายน พ.ศ. 2538) 
หม่อมเจ้าจารุลักษณ์กัลยาณี ได้กราบบังคมทูลลาออกจากฐานันดรศักดิ์แห่งพระราชวงศ์เมื่อวันที่ 24 กรกฎาคม พ.ศ. 2488 เพื่อสมรสกับนายแพทย์เฉลิม บูรณะนนท์ มีโอรสธิดา คือ- จามิกร บูรณะนนท์ สมรสและหย่ากับ เจน แอนโดรส มีบุตรธิดาสองคน คือ
**กัลยาณี แคทรีน
**ชัยยา คริสโตเฟอร์ บูรณะนนทฺ์- ฉันทกะ บูรณะนนท์ สมรสกับ ซิลเวีย ซีสนิส
ท่านหญิงจารุลักษณ์กัลยาณี ได้รับการทูลเชิญจากโรงเรียนสายปัญญา ในพระบรมราชินูปถัมภ์ ให้ทรงดำรงตำแหน่งผู้อุปการะคนที่ 4 ต่อจากหม่อมเจ้าปิยะรังสิต รังสิต องค์อุปการะองค์ที่ 3 โสทรเชษฐาที่สิ้นชีพตักษัย
จารุลักษณ์กัลยาณี บูรณะนนท์ถึงชีพิตักษัย เมื่อวันที่ 3 สิงหาคม พ.ศ. 2555 พระราชทานเพลิงศพ เมื่อวันที่ 11 สิงหาคม พ.ศ. 2555 ณ เมรุวัดธาตุทอง สิริชันษา 87 ปี

**ลำดับสาแหรก**

**อ้างอิง**
หมวดหมู่:ชาวไทยเชื้อสายเยอรมัน
หมวดหมู่:ราชสกุลรังสิต
หมวดหมู่:หม่อมเจ้าหญิง
หมวดหมู่:หม่อมเจ้าที่ทรงลาออกจากฐานันดรศักดิ์
ครอบครัวนี้ ไม่มีปัญหา?

ครอบครัวนี้ ไม่มีปัญหา? (The Squid and the Whale) เป็นภาพยนตร์ของผู้กำกับชาวอเมริกัน โนอาห์ บอมบาค เป็นเรื่องราวของพี่ชายน้องชายคู่หนึ่งในบรู๊กลิน ซึ่งพ่อแม่หย่าร้างกันในช่วงคริสต์ทศวรรษ 1980 ชื่อของภาพยนตร์มีที่มาจากแบบจำลองรูปปลาหมึกยักษ์และปลาวาฬสเปิร์มในพิพิธภัณฑ์ธรรมชาติวิทยาแห่งอเมริกา
ภาพยนตร์เรื่องนี้ฉายเป็นครั้งแรกในเทศกาลภาพยนตร์ซันแดนซ์ 2005
หมวดหมู่:ภาพยนตร์ที่ออกฉายในปี พ.ศ. 2548
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่ถ่ายทำในนครนิวยอร์ก
จันทรจรัสศรี ไพบูลย์เลิศ

จันทรจรัสศรี ไพบูลย์เลิศ (เดิม: หม่อมเจ้าจันทรจรัสศรี ยุคล; 2 กรกฎาคม พ.ศ. 2480 - 17 พฤศจิกายน พ.ศ. 2548) มีพระนามลำลองว่า ท่านหญิงเล็ก เป็นพระธิดาองค์ใหญ่ในพระเจ้าวรวงศ์เธอ พระองค์เจ้าอนุสรมงคลการ ประสูติแต่ฟองจันทร์ ศิริวัติ (เดิม: เจ้าฟองจันทร์ อินทขัติย์ ธิดาของเจ้าน้อยอินทร์ถา อินทขัติย์ กับเจ้าแม่บัวจิ๋น อินทขัติย์) เมื่อวันที่ 2 กรกฎาคม พ.ศ. 2480 มีน้องร่วมบิดามารดาหนึ่งองค์ คือภุมรีภิรมย์ เชลล์ (เดิม: หม่อมเจ้าภุมรีภิรมย์ ยุคล) มีน้องร่วมบิดาหกองค์ และมีน้องร่วมมารดาหนึ่งคน ชื่อ เพียงจันทร์ ภูมมะภูติ
หม่อมเจ้าจันทรจรัสศรีได้ขอพระราชทานกราบถวายบังคมลาออกจากฐานันดรศักดิ์แห่งพระราชวงศ์ เมื่อเดือนตุลาคม พ.ศ. 2508 เพื่อสมรสกับประพันธ์ ไพบูลย์เลิศ มีบุตรชายสองคน คือ
# ฐิติ ไพบูลย์เลิศ สมรสกับอรนุช ไพบูลย์เลิศ มีบุตรชายสองคน
# สกลกาจ ไพบูลย์เลิศ
ในปี พ.ศ. 2526 จันทรจรัสศรีได้เข้าถวายงานพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ในตำแหน่งคุณข้าหลวงผู้ใหญ่ จนถึงปี พ.ศ. 2543 ได้กราบทูลลา เนื่องจากพลานามัยด้อยลง ทรงก่อตั้งและเป็นอดีตประธานโรงพยาบาลรักษาใจ วังกาบรางธรรมสถาน อำเภอภูเพียง จังหวัดน่าน ทรงก่อตั้งและดำรงตำแหน่งเป็นประธานกรรมการ มูลนิธิท่านหญิงจันทรจรัสศรี ยุคล ซึ่งเป็นมูลนิธิเพื่อวัตถุประสงค์ในด้านการสาธารณกุศล ด้านการศึกษา และพัฒนาเด็กและเยาวชนไทย
จันทรจรัสศรี ยุคล ถึงชีพิตักษัยด้วยโรคหอบหืดรุนแรงเมื่อวันที่ 17 พฤศจิกายน พ.ศ. 2548 ที่โรงพยาบาลไทยนครินทร์ กรุงเทพมหานคร ขณะชันษา 68 ปี

**อ้างอิง**
 http://www.ratchakitcha.soc.go.th/DATA/PDF/2506/D/021/634.PDF- http://freepages.genealogy.rootsweb.ancestry.com/~royalty/thailand/i354.html#I354 date=2010-09-01 
หมวดหมู่:ราชสกุลยุคล
หมวดหมู่:หม่อมเจ้าที่ทรงลาออกจากฐานันดรศักดิ์
หมวดหมู่:พระราชวงศ์จักรีผู้ทรงมีเชื้อเจ้านายฝ่ายเหนือ
หมวดหมู่:ผู้มีเชื้อสายเจ้านายฝ่ายเหนือ
อารยธรรมเฮลเลนิสต์

ดินแดนเฮลเลนิสต์ที่รวมทั้งอาณาจักรไดแอโดคาย (Diadochi):
ดินแดนอื่นบนแผนที่:
บริเวณสีส้มเป็นบริเวณที่ขัดแย้งกันหลังจากปี 281 ก่อนคริสต์ศตวรรษ; ราชอาณาจักรเพอร์กามอนยึดครองบางส่วน; ไม่ได้แสอง: อินโด-กรีก
อารยธรรมเฮลเลนิสต์ (Hellenistic civilization) เป็นจุดสูงสุดของความมีอิทธิพลของอารยธรรมกรีกในโลกยุคโบราณตั้งแต่ราวปี 323 จนถึงราวปี 146 ก่อนคริสต์ศตวรรษ (หรืออาจจะดำเนินต่อมาถึงปี 30 ก่อนคริสต์ศตวรรษก็เป็นได้) เป็นสมัยที่ตามมาจากสมัยกรีกคลาสสิก (Classical Greece) และตามมาทันทีด้วยการปกครองของโรมในบริเวณที่เคยปกครองโดยหรือมีอิทธิพลจากกรีซ – แม้ว่าวัฒนธรรม ศิลปะ และวรรณคดีของกรีซจะยังคงมีอิทธิพลต่อสังคมของโรมัน ที่ชนชั้นสูงจะพูดและอ่านภาษากรีกได้ดีพอ ๆ กับภาษาละติน หลังจากชัยชนะต่อจักรวรรดิเปอร์เชียโดยอเล็กซานเดอร์มหาราชแห่งมาซิดอนกรีกแล้ว ราชอาณาจักรมาซิโดเนียต่าง ๆ ก็ได้รับการก่อตั้งขึ้นทั่วบริเวณเอเชียตะวันตกเฉียงใต้ (ตะวันออกใกล้ และ ตะวันออกกลาง) และทางตะวันออกเฉียงเหนือของแอฟริกา (ส่วนใหญ่ในอียิปต์โบราณ) ซึ่งเป็นผลให้วัฒนธรรมและภาษากรีกเผยแพร่ไปยังดินแดนต่าง ๆ ที่ก่อตั้งขึ้น และในทางกลับกันอาณาจักรใหม่ที่ก่อตั้งขึ้นต่างก็รับวัฒนธรรมท้องถิ่นเข้ามาใช้ตามแต่จะสะดวกและมีประโยชน์
ฉะนั้นอารยธรรมเฮลเลนิสต์จึงเป็นอารยธรรมที่ผสานระหว่างอารยธรรมกรีกกับอารธรรมของตะวันออกใกล้ ตะวันออกกลาง และเอเชียตะวันตกเฉียงใต้ และแยกตัวจากทัศนคติเดิมของกรีกต่ออารธรรมอื่นที่เคยถือว่าอารยธรรมที่ไม่ใช่วัฒนธรรมกรีกเป็นอารธรรมของ "อนารยชน" แต่การผสานระหว่างอารยธรรมกรีกและอารยธรรมที่ไม่ใช่กรีกจะมากน้อยเท่าใดนั้นก็ยังเป็นเรื่องที่โต้แย้งกันอยู่ แต่แนวโน้มของความเห็นที่ตรงกันชี้ให้เห็นว่าเป็นการปรับรับวัฒนธรรมใหม่เป็นพฤติกรรมที่อยู่ในหมู่ชนชั้นสูงเท่านั้นส่วนประชากรโดยทั่วไปก็คงอาจจะดำรงชีวิตเช่นที่เคยทำกันมา

**อ้างอิง**

**บรรณานุกรม**
 Green, Peter. Alexander The Great and the Hellenistic Age. Orion Publishing Group, Limited, 2008, ISBN 0753824132.

**ดูเพิ่ม **
 อารยธรรมกรีก - เฮลเลนิสติกกรีซ- ศาสนาเฮลเลนิสต์- สมัยเฮลเลนิสต์- ปรัชญาเฮลเลนิสต์
หมวดหมู่:วัฒนธรรมกรีก
หมวดหมู่:ประวัติศาสตร์ยุโรป
หมวดหมู่:ประวัติศาสตร์กรีซ
เฮลเลนิสต์
สมัยเฮลเลนิสต์

ดินแดนเฮลเลนิสต์ที่รวมทั้งอาณาจักรไดแอโดคาย (Diadochi):
ดินแดนอื่นบนแผนที่:
บริเวณสีส้มเป็นบริเวณที่ขัดแย้งกันหลังจากปี 281 ก่อนคริสต์ศตวรรษ; ราชอาณาจักรเพอร์กามอนยึดครองบางส่วน; ไม่ได้แสดง: อินโด-กรีก
สมัยเฮลเลนิสต์ (Hellenistic period) เป็นสมัยที่เริ่มขึ้นหลังจากอเล็กซานเดอร์มหาราชแห่งมาซิดอนได้รับชัยชนะต่อจักรวรรดิเปอร์เชีย ในช่วงนี้อารยธรรมของกรีกก็ขึ้นถึงจุดสูงสุดทั้งในยุโรปและเอเชีย มักจะถือกันว่าเป็นสมัยคาบเกี่ยว (transition) หรือบางครั้งก็เกือบจะถือว่าเป็นสมัยของความเสื่อมโทรมหรือสมัยของการใช้ชีวิตอันเกินเลย (decadence) ระหว่างความรุ่งเรืองของสมัยกรีกคลาสสิก (Classical Greece) กับการเริ่มก่อตัวของจักรวรรดิโรมัน สมัยเฮลเลนิสต์ถือกันว่าเริ่มขึ้นหลังจากการเสด็จสวรรคตของอเล็กซานเดอร์มหาราชในปี 323 ก่อนคริสต์ศตวรรษ จนมาสิ้นสุดลงราวปี 146 ก่อนคริสต์ศตวรรษซึ่งเป็นปีที่สาธารณรัฐโรมันได้รับชัยชนะต่อดินแดนสำคัญของกรีซ หรืออาจจะดำเนินต่อมาถึงปี 30 ก่อนคริสต์ศตวรรษเมื่อมาเสียราชอาณาจักรทอเลมีในอียิปต์แก่จักรวรรดิโรมันซึ่งเป็นดินแดนสุดท้ายที่ยังคงรักษาอารยธรรมเฮลเลนิสต์ สมัยเฮลเลนิสต์เป็นสมัยทีเป็นการก่อตั้งราชอาณาจักร และเมืองต่าง ๆ ของกรีกในเอเชียและแอฟริกา

**อ้างอิง**

**ดูเพิ่ม **
 อารยธรรมเฮลเลนิสต์ - อารยธรรมกรีก - เฮลเลนิสต์กรีซ- ศาสนาเฮลเลนิสต์- ปรัชญาเฮลเลนิสต์
หมวดหมู่:ยุคเฮลเลนิสติก
ตะวันออกใกล้

แผนที่ภูมิประเทศของตะวันออกใกล้
ตะวันออกใกล้ (Near East) เป็นภูมิภาคข้ามทวีปรอบเมดิเตอร์เรเนียนตะวันออก ครอบคลุมพื้นที่บางส่วนของเอเชียตะวันตก บอลข่าน และแอฟริกาเหนือ ซึ่งรวมพระจันทร์เสี้ยวอันอุดมสมบูรณ์ในอดีต ลิแวนต์ อานาโตเลีย เทรซตะวันออก และอียิปต์ ศัพท์นี้เดิมใช้เรียกจักรวรรดิออตโตมัน แต่ปัจจุบันมีคำนิยามหลายแบบตามแวดวงวิชาการที่แตกต่างกัน ศัพท์ ตะวันออกใกล้ เคยใช้ในฐานะทางเชื่อมกับตะวันออกกลาง (อิหร่านถึงพม่า) และตะวันออกไกล (ตั้งแต่จีนเป็นต้นมา) รวมกันรู้จักกันในชื่อ “3 ตะวันออก” (3 Easts) และเคยเป็นศํพท์แยกกันจาก ตะวันออกกลาง ในการใช้งานสมัยก่อนและการใช้งานอย่างเป็นทางการของอังกฤษ ปัจจุบัน คำว่า ตะวันออกใกล้ กับ ตะวันออกกลาง สามารถใช้แลกเปลี่ยนกันได้ 
เนชั่นแนล จีโอกราฟิกรายงานวา่ศัพท์ ตะวันออกใกล้ และ ตะวันออกกลาง ใช้เรียกพื้นที่เดียวกัน และ "ยอมรับกันโดยทั่วไปว่าประกอบด้วยประเทศในคาบสมุทรอาหรับ, ไซปรัส, อียิปต์, อิรัก, อิหร่าน, อิสราเอล, จอร์แดน, เลบานอน, ดินแดนปาเลสไตน์, ซีเรีย และตุรกี" ส่วนอัฟกานิสถานมักรวมอยู่ในนี้ด้วย 
ใน ค.ศ. 1997 องค์การอาหารและการเกษตร (FAO) แห่งสหประชาชาติให้คำนิยามที่คล้ายกัน แต่ได้รวมอัฟกานิสถาน ส่วนของภูมิภาคที่อยู่ในเอเชีย (ไม่นับอียิปต์ บอลข่าน และเทรซ) "ปัจจุบันเรียกกันทั่วไปเป็นเอเชียตะวันตก"
ประเทศในเอเชียใต้ โดยเฉพาะปากีสถาน อินเดีย และบังกลาเทศ เช่นเดียวกันกับประเทศในเอเชียกลางได้รับการรวมในคำนิยามจากแผนกวิชาตะวันออกใกล้ศึกษาของมหาวิทยาลัยพรินซ์ตัน

**ดูเพิ่ม**
ภูมิภาค- ตะวันออกใกล้โบราณ- พระจันทร์เสี้ยวอันอุดมสมบูรณ์- ลิแวนต์- อัลมัชริก- เมโสโปเตเมีย- ตะวันออกกลาง- คอเคซัสใต้- เอเชียตะวันตก- MENA

**หมายเหตุ**

**อ้างอิง**

**แหล่งข้อมูลอื่น**
 Near East- cite web | title=Department of Near Eastern and Judaic Studies (NEJS) |url=http://www.brandeis.edu/departments/nejs/about/index.html | publisher=Brandeis University | access-date=29 June 2011- cite web | title=Department of Near Eastern Studies | url=http://neareastern.berkeley.edu/programs.html | publisher=University of California, Berkeley | access-date=29 June 2011 | archive-date=7 June 2011 | archive-url=https://web.archive.org/web/20110607204336/http://neareastern.berkeley.edu/programs.html | url-status=dead - cite web | title=Near Eastern Collection | url=http://www.library.yale.edu/neareast/ | publisher=Yale University Library | access-date=29 June 2011- cite web | title=Near Eastern Studies at Cornell | url=http://neareasternstudies.cornell.edu/ | publisher=Cornell University Department of Near Eastern Studies | access-date=30 June 2011- cite web | title=Netherlands Institute for the Near East | url=http://www.nino-leiden.nl/about.aspx | publisher=Leiden University | access-date=29 June 2011- cite web|title=Program in Near Eastern Studies|url=http://www.princeton.edu/nep/|publisher=Princeton University|access-date=29 June 2011- cite web | title=The History of the Ancient Near East |url=http://ancientneareast.tripod.com/index.html | publisher=Mark McDonald| access-date=9 April 2020
หมวดหมู่:ทวีปเอเชีย
หมวดหมู่:ภูมิภาคในทวีปเอเชีย
สุรินทร์ ประสมผล

คุณพ่อสุรินทร์ ประสมผล อธิการอาสนวิหารแม่พระประจักษ์ที่ลูร์ด นครราชสีมา และ ผู้จัดการ ร.ร.มารีย์วิทยา

**กำเนิดและครอบครัว**
 นามนักบุญ เปโตร ชื่อ สุรินทร์ สกุล ประสมผล- วันเดือนปีเกิด 12 เมษายน 1943/2486- ภูมิลำเนา จังหวัดจันทบุรี เป็นสัตบุรุษอาสนวิหารแม่พระปฏิสนธินิรมล จันทบุรี- ชื่อบิดา นายเจ๋า ( เสียชีวิตแล้ว ) ชื่อมารดา นางรอบ ( เสียชีวิตแล้ว )- จำนวนพี่น้องในครอบครัว 8 คน

**กระแสเรียก**
 เซมินารีเล็ก ศรีราชา - เซมินารีใหญ่ - เซมินารีใหญ่แผนกวิชาปรัชญาที่ SEMINAIRE DE FLOREFFE ประเทศ เบลเยี่ยม- เซมินารีใหญ่แผนกเทวศาสตร์ที่ GRAND SEMINAIRE DE NAMUR ประเทศเบลเยี่ยม- ได้รับศีลบวชเป็นพันธบริกรเมื่อวันที่ 8 ธันวาคม ค.ศ. 1971 ที่ โบสถ์จันทบุรี โดย มุขนายก เทียนชัย สมานจิต- บวชเป็นบาทหลวงเมื่อวันที่ 9 มกราคม ค.ศ. 1972 ที่โบสถ์พระหฤทัย อ.ขลุง จ.จันทบุรี โดย มุขนายก เทียนชัย สมานจิต

**การศึกษาและการอบรม**
 ประถม (ป.1-4) ที่โรงเรียนมารดาพิทักษ์ จันทบุรี- มัธยม ( ม.1-6) ที่โรงเรียนดาราสมุทร ศรีราชา- แผนกวิชาปรัชญาที่ SEMINAIRE DE FLOREFFE ประเทศ เบลเยี่ยม- แผนกเทววิทยาที่ GRAND SEMINAIRE DE NAMUR ประเทศเบลเยี่ยม- ศึกษาวิชา Pastoral Counselling ที่มหาวิทยาลัย Saint Paul University Ottawa, Cannada

**ประสบการณ์ในชีวิตนักบวช/หน้าที่การทำงาน**
 1972-1975 - ได้เป็นผู้ช่วยอธิการโบสถ์นักบุญฟิลิปและยากอบ หัวไผ่ เป็นเวลา 3 ปี- 1975-1977 - เป็นผู้ดูแลเซมินาเรียนกลาง ที่เซมินารียอแซฟ สามพราน- 1977-1983 - เป็นผู้ดูแลเซมินาเรียนกลาง ที่เซมินารีพระวิสุทธิวงศ์ นครราชสีมา- 1983-1985 - เป็นอธิการโบสถ์ Carlsbad Springs, Ottawa และเป็นจิตตาธิการดูแลชาวลาว เขมร ที่พำนักอยู่ที่กรุง Ottawa- 25 มี.ค.1986-1994 - เป็นอธิการโบสถ์แม่พระปฏิสนธินิรมล ปากช่อง และเป็นผู้จัดการ ร.ร. รุ่งอรุณวิทยา- 24 เม.ย.1994-ปัจจุบัน - เป็นอธิการอาสนวิหารแม่พระประจักษ์ที่ลูร์ด นครราชสีมา และเป็นผู้จัดการ ร.ร.มารีย์วิทยา

**ผลงานด้านต่าง ๆ**
คุณพ่อได้บวชเป็นบาทหลวงมาแล้ว 36 ปี จึงมีผลงานที่มากมาย ที่ได้กระทำไว้หลายต่อหลายที่ เฉพาะที่อาสนวิหารฯ และโรงเรียนมารีย์วิทยา มีดังนี้
ได้สร้างอาคารเรียนมารีอุส หอประชุมมารีอา ตึกยออากิม ต่อเติมอาคารเรียนจอห์นปอล 2 อาคารเรียนเซนต์เมรี่อินเตอร์ อาคารโรงยิมเปโตรและเปาโล หอพักครูต่างชาติ โรงจอดรถ สนามกีฬา ปรับปรุงถนน สถานที่ และ ปรับปรุงสุสาน ได้จัดซื้อที่ดินให้กับเขตมิสซังหลายสิบไร่
และที่สำคัญยิ่ง คือคุณพ่อเป็นผู้ที่อยู่เบื้องหลังในงานอภิเษกมุขนายก ชูศักดิ์ สิริสุทธิ์ และงานพิธีปลงศพมุขนายก พเยาว์ มณีทรัพย์ ซึ่งทั้ง 2 งาน เป็นที่ประทับใจ และกล่าวขานของทุกคนที่มาร่วมงานเป็นอย่างยิ่ง โดยที่คุณพ่อได้ให้การสนับสนุนในด้านการเงินกับทุกคน ที่เอ่ยปากขอนอกจากนั้นคุณพ่อยังเป็นที่พึ่งพิงของ โบสถ์ และโรงเรียนต่าง ๆ ในเขตมิสซังอีกด้วย นับว่ากิจการต่าง ๆ ที่คุณพ่อได้กระทำไว้ เป็นสิ่งยิ่งใหญ่และสำคัญยิ่ง นำความเจริญก้าวหน้าสู่โบสถ์ โรงเรียน และเขตมิสซัง 

**ด้านชีวิต**
คุณพ่อ ได้ดำเนินชีวิตที่เรียบง่าย ไม่มีพิธีรีตองอะไรมากนัก มีจิตใจโอบอ้อมอารี เยือกเย็น ให้ความรัก ความเป็นกันเองกับทุก ๆ คน เป็นขวัญใจ และที่รักใคร่ของเด็ก ๆ คุณพ่อดำเนินชีวิตไม่ฟุ้งเฟ้อ เสื้อผ้าชุดเดิม รถเบนซ์คันเก่า ๆ แต่ทำงานรับใช้ศาสนจักร ด้วยความมุมานะ ตั้งใจ และอดทน โดยมีความซื่อสัตย์ สุจริต เป็นที่ตั้ง 
หมวดหมู่:บาทหลวงชาวไทย
คณะเกษตรศาสตร์และทรัพยากรธรรมชาติ มหาวิทยาลัยพะเยา

คณะเกษตรศาสตร์และทรัพยากรธรรมชาติ มหาวิทยาลัยพะเยา (School of Agriculture and Natural Resources , University of Phayao) เป็นหน่วยงานวิชาการระดับคณะวิชาแรกของมหาวิทยาลัยพะเยา ก่อตั้งเมื่อวันที่ 28 มิถุนายน พ.ศ. 2547 เป็นหน่วยงานที่นำองค์ความรู้ นวัตกรรมด้านวิทยาศาสตร์และเทคโนโลยีทางการเกษตร มาผสมผสานกับภูมิปัญญาท้องถิ่นด้านการเกษตรให้เหมาะสมกับสภาพภูมิศาสตร์ เศรษฐกิจ และสังคมในเขตภาคเหนือตอนบน ช่วยสกัดกั้นและลดค่าใช้จ่ายของนักเรียนที่สำเร็จการศึกษาในภูมิภาคเหนือตอนบนที่ประสงค์จะเข้าศึกษาในสาขาวิชาด้านเกษตรศาสตร์และทรัพยากรธรรมชาติ โดยไม่ต้องเข้าไปศึกษาในมหาวิทยาลัยส่วนกลางหรือภูมิภาคอื่น

**ประวัติ**
คณะเกษตรศาสตร์และทรัพยากรธรรมชาติ มหาวิทยาลัยพะเยา เดิมเป็นสาขาวิชาในสังกัดสำนักวิชาวิทยาศาสตร์และเทคโนโลยี มหาวิทยาลัยนเรศวร วิทยาเขตสารสนเทศพะเยา ได้แก่ สาขาวิชาพืชศาสตร์ สาขาวิชาการประมง และสาขาวิชาอุตสาหกรรมเกษตร โดยดำเนินการจัดการหลักสูตรภายใต้คณะเกษตรศาสตร์ ทรัพยากรธรรมชาติและสิ่งแวดล้อม มหาวิทยาลัยนเรศวร และการบริหารหลักสูตรโดยสำนักวิชาการ วิทยาเขตสารสนเทศพะเยา โดยนิสิตสาขาวิชาอุตสาหกรรมเกษตรจะต้องย้ายไปเรียน ณ มหาวิทยาลัยนเรศวร พิษณุโลก ในชั้นปีที่ 3 และ 4
ต่อมาได้แยกออกมาตั้งเป็น สำนักวิชาเกษตรศาสตร์ ทรัพยากรธรรมชาติ และสิ่งแวดล้อม เมื่อวันที่ 28 มิถุนายน พ.ศ. 2547 และตามมติที่ประชุมสภามหาวิทยาลัยนเรศวร ในคราวประชุมครั้งที่ 114 (4/2547) เมื่อวันที่ 24 สิงหาคม พ.ศ. 2547 ให้ปรับสำนักวิชาเกษตรศาสตร์ ทรัพยากรธรรมชาติและสิ่งแวดล้อม ขึ้นเป็น สำนักวิชาเกษตรศาสตร์และทรัพยากรธรรมชาติ 
ต่อมา เมื่อวันที่ 21 กรกฎาคม พ.ศ. 2550 ในคราวประชุมครั้งที่ 13 (4/2550) สภามหาวิทยาลัยนเรศวร ได้มีมติให้เปลี่ยนชื่อ "มหาวิทยาลัยนเรศวร วิทยาเขตสารสนเทศพะเยา" เป็น "มหาวิทยาลัยนเรศวร พะเยา"  และได้มีการตราพระราชบัญญัติมหาวิทยาลัยพะเยา พ.ศ. 2553 เมื่อวันที่ 12 กรกฎาคม พ.ศ. 2553 และประกาศในราชกิจจานุเบกษาเมื่อวันที่ 16 กรกฎาคม พ.ศ. 2553 จึงถือได้ว่ามหาวิทยาลัยพะเยาได้แยกออกจากมหาวิทยาลัยนเรศวร และเป็นมหาวิทยาลัยเอกเทศอย่างเต็มรูปแบบ ดังนั้นสำนักวิชาสำนักวิชาเกษตรศาสตร์และทรัพยากรธรรมชาติจึงได้เป็นองค์กรที่เทียบเท่าคณะและได้เปลี่ยนเป็นคณะเกษตรศาสตร์และทรัพยากรธรรมชาติ ตามประกาศมหาวิทยาลัยพะเยา เรื่อง การจัดตั้งส่วนงานวิชาการของมหาวิทยาลัยพะเยา พ.ศ. 2553 ตั้งแต่วันที่ 1 ตุลาคม พ.ศ. 2553 เป็นต้นมา 

**สาขาวิชา**
คณะเกษตรศาสตร์และทรัพยากรธรรมชาติ มหาวิทยาลัยพะเยา มี 6 สาขาวิชา​ ​ดังนี้​
# ​สาขาวิชาเกษตรศาสตร์ (พืชศาสตร์)
# ​สาขาวิชา​การประมง
# ​สาขาวิชา​เทคโนโลยีชีวภาพ
# สาขาวิชาวิทยาศาสตร์และเทคโนโลยีการอาหาร
# สาขาวิชาความปลอดภัยทางอาหารในธุรกจเกษตร
# สาขาวิชาสัตวศาสตร์

**หลักสูตร**

**รายนามคณบดี**

**อ้างอิง**

**ดูเพิ่ม**
 มหาวิทยาลัยพะเยา- รายชื่อคณะเกษตรศาสตร์ในประเทศไทย

**แหล่งข้อมูลอื่น**
  มหาวิทยาลัยพะเยา date=2013-01-15 -  คณะเกษตรศาสตร์และทรัพยากรธรรมชาติ มหาวิทยาลัยพะเยา-  ศูนย์เรียนรู้เศรษฐกิจพอเพียงตามแนวพระราชดำริ มหาวิทยาลัยพะเยา date=2016-09-27 -  ศูนย์ฝึกอบรมวิชาชีพ และบริการนานาชาติด้านเกษตรและอาหาร มหาวิทยาลัยพะเยา date=2016-09-27 -  ศูนย์วิชาการและฝึกอบรมยางภาคเหนือ มหาวิทยาลัยพะเยา date=2016-09-27 
พ
หมวดหมู่:หน่วยงานในมหาวิทยาลัยพะเยา
วารันเจียน

ผู้พิทักษ์ชาววารันเจียนในภาพจากบันทึกพงศาวดารจากคริสต์ศตวรรษที่ 11
วารันเจียน (Varangians หรือ Varyags; væringjar; ภาษากรีกยุคกลาง: Βάραγγοι, Βαριάγοι; варя́ги) คือชนไวกิง และชาวนอร์สที่เดินทางไปทางตะวันออกและทางใต้ไปยังบริเวณที่ในปัจจุบันคือรัสเซีย, เบลารุส และยูเครน ส่วนใหญ่ในคริสต์ศตวรรษที่ 9 ถึง 10 แต่นักวิทยาศาสตร์บางคนกล่าวว่าคำว่า "วารันเจียน" หมายถึงชนชาติพันธุ์ก็ได้ที่เป็นนักเดินทะเล พ่อค้า หรือโจรสลัด คำนี้ใช้ในบริบทที่เกี่ยวข้องกับไวกิงและกองทหารสลาฟที่เดินทางระหว่างเมืองสำคัญทางการค้าและมักจะเข้าทำสงครามเมื่อมีโอกาส คำที่คล้ายคลึงกันในภาษารัสเซีย "เนเม็ต" (немец) ใช้สำหรับชาวต่างประเทศจากประเทศในยุโรปแต่ส่วนใหญ่หมายถึงเยอรมัน ในภาษารัสเซียสมัยใหม่คำนี้หมายถึงคนเยอรมัน
ตามหลักฐานบันทึกพงศาวดารของรุสเคียฟที่รวบรวมราว ค.ศ. 1113 กล่าวถึงกลุ่มวารันเจียนที่รวมทั้งชนสวีด, ชนรุส, ชนนอร์มัน, ชนแองเกิล และ ชนกอตแลนเดอร์ ชนวารันเจียนส่วนใหญ่ที่ไปตั้งถิ่นฐานอยู่ทางตะวันออกของบอลติก รัสเซีย และดินแดนทางตอนใต้มาจากบริเวณที่เป็นสวีเดนปัจจุบัน
ชนวารันเจียนทำการค้าขาย โจรสลัด และทหารรับจ้าง และมักจะเดินทางทางน้ำ ไปจนถึงทะเลแคสเปียน และ คอนสแตนติโนเปิล

**อ้างอิง**
หมวดหมู่:กลุ่มชาติพันธุ์ในยุโรป
หมวดหมู่:สแกนดิเนเวีย
ค่าประสบการณ์

ค่าประสบการณ์ (experience point มักย่อเป็น EXP และ XP) เป็นหน่วยวัดที่ใช้ในเกมสวมบทบาท (อาร์พีจี) จำนวนมากเพื่อบอกปริมาณความก้าวหน้าของตัวละครผู้เล่นตลอดเกม โดยทั่วไป ค่าประสบการณ์ได้จากการทำภารกิจ (เควส) เสร็จสิ้น การเอาชนะอุปสรรคและศัตรู และการเล่นสวมบทบาทที่สำเร็จ
ในอาร์พีจีหลายเกม ตัวละครเริ่มค่อนข้างอ่อนแอและไม่ได้ฝึก เมื่อได้ปริมาณประสบการณ์เพียงพอแล้ว ตัวละคร "เลเวลอัพ" คือ บรรลุการพัฒนาตัวละครขั้นต่อไป เหตุการณ์ดังกล่าวโดยทั่วไปเพิ่มสถิติของตัวละคร เช่น พลังชีวิตและความแข็งแกร่ง และอาจให้ตัวละครได้ความสามารถใหม่หรือปรับปรุงความสามารถที่มีอยู่แล้ว
หมวดหมู่:คำศัพท์เกมเล่นตามบทบาท
หมวดหมู่:คำศัพท์วิดีโอเกม
พวงแสด

พวงแสด (Pyrostegia venusta) เป็นไม้เลื้อยในวงศ์ Bignoniaceae มีชื่อสามัญอื่น ๆ คือ Orange trumpet, Flame flower, Fire-cracker vine พวงแสด พวงแสดเครือ มีถิ่นกำเนิดในบราซิลตอนใต้ โบลิเวีย อาร์เจนตินาตะวันออกเฉียงเหนือ และปารากวัย แต่ปัจจุบันเป็นที่นิยมในสวนต้นไม้ทั่วโลก

**ลักษณะทั่วไป**
ไม้เถาเลื้อย เนื้ออ่อน อายุหลายปี ใช้มือพันเลื้อยพัน กิ่งก้านเป็นเหลี่ยม ใบเป็นใบประกอบ เรียงสลับ  มีใบย่อย 9 ใบ ในใบย่อยบางชุดใบกลางจะเปลี่ยนเป็นมือพัน ใบย่อย
รูปไข่ กว้าง 2-3 เซนติเมตร ยาว 4-5 เซนติเมตร ปลายใบแหลม โคนใบมน ขอบใบเรียบ ดอกสีส้ม ออกเป็นช่อแบบช่อกระจุกแยกแขนงตามซอกใบใกล้ปลายกิ่ง ช่อละ 10-30 รูปเข็ม โคนกลีบดอกเชื่อมติดกันเป็นหลอดยาว 3-6 เซนติเมตร ปลายแยก 5 กลีบ  รูปแถบยาว และม้วนงอไปด้านหลัง มีขนละเอียด ดอกบานเต็มที่กว้าง 1.5-2 เซนติเมตร ออกดอกช่วงเดือนธันวาคมถึงมกราคม ผลแห้งแตก เป็นฝักยาว 15-20 เซนติเมตร  เมล็ดกว้างประมาณ 1 เซนติเมตร ยาวประมาณ 3.5 เซนติเมตร 

**การปลูกเลี้ยง**
พวงแสดปลูกได้ในดินทั่วไป มีความชื้นปานกลาง แสงแดดเต็มวัน ถ้าอากาศเย็นจะให้ดอกดก

**อ้างอิง**

**แหล่งข้อมูลอื่น**
Pyrostegia venusta
หมวดหมู่:วงศ์แคหางค่าง
หมวดหมู่:ไม้ดอกไม้ประดับ
หมวดหมู่:ไม้เลื้อย
หมวดหมู่:ดอกไม้ประจำจังหวัดของไทย
คาบสมุทรคัมชัตคา

คาบสมุทรคัมชัตคา (полуо́стров Камча́тка; Kamchatka Peninsula) เป็นคาบสมุทรทางภาคตะวันออกของประเทศรัสเซีย มีพื้นที่ประมาณ 472,300 ตารางกิโลเมตร ตั้งอยู่ระหว่างมหาสมุทรแปซิฟิก (ทางทิศตะวันออก) และทะเลโอคอตสค์ (ทางทิศตะวันตก) คาบสมุทรมีความยาว 1,250 กิโลเมตรโดยประมาณ
คาบสมุทรคัมชัตคาเป็นส่วนหนึ่งของดินแดนคัมชัตคา ซึ่งเป็นเขตการปกครองเขตหนึ่งของรัสเซีย โดยคาบสมุทรกินพื้นที่ส่วนใหญ่ของเขตการปกครองนั้น
คัมชัตคา
คัมชัตคา
หมวดหมู่:ดินแดนคัมชัตคา
หมวดหมู่:คาบสมุทรคัมชัตคา
ซูราบายา

ซูราบายา (Surabaya) เป็นเมืองใหญ่เป็นอันดับที่สองของอินโดนีเซีย และเป็นเมืองเอกของจังหวัดชวาตะวันออก ในวันที่ 13-14 พฤษภาคม พ.ศ. 2561 มีการก่อการร้ายเกิดขึ้นที่เมืองนี้มีผู้เสียชีวิตรวม 25 ราย บาดเจ็บอย่างน้อย 55 ราย

**อ้างอิง**
หมวดหมู่:จังหวัดชวาตะวันออก
หมวดหมู่:นครในประเทศอินโดนีเซีย
ซามูไรสปิริตส์

ซามูไร สปิริตส์ (サムライスピリッツ Samurai Supirittsu) หรือ ซามูไร โชดาวน์ (Samurai Shodown) เป็นเกมต่อสู้ (Vs.Fighting) ผลิตโดยบริษัท SNK Playmore จากประเทศญี่ปุ่น โดยที่ตัวละครในเกมจะเป็นพวกซามูไร, นักดาบ, นินจา และจอมยุทธ ซึ่งใช้อาวุธประจำกาย (อย่างเช่น ดาบ, มีดสั้น, ดาบคู่ หรืออาวุธลับต่างๆ) มาต่อสู้กัน โดยแต่ละภาคมักมี กรรมการ ในชุดดำถือธงมาคอยตัดสิน

**รูปแบบการเล่น**

**ตัวละคร**
สำหรับตัวละครหลักของเกมนั้น มีหลายราย อาทิ : ฮาโอมารุ, เก็นจูโร่, นาโคลูลู, ริมูลูลู, เอิร์ธเควก, นิโคติน คาเฟอีน, ฮัตโตริ ฮันโซ, กัลฟอร์ด และ ยางิว จูเบย์ เป็นต้น นอกจากนี้ ในภาคต่อมายังมีตัวละครที่มีบุคลิกแปลกใหม่อย่าง คุราเซเกโด้, อิโรฮะ, โอจา-มารุ, ราเซทสุมารุ  มาเพิ่มสีสันให้กับเกมด้วยเช่นกัน

**กระแสตอบรับ**

**อ้างอิง**
 นิตยสารเกมแม็กออนไลน์ (สนพ.อนิเมทกรุ๊ป)- นิตยสารเมก้า (สนพ.วิบูลย์กิจ)

**แหล่งข้อมูลอื่น**
  Review of Samurai Shodown at Neo-Geo.com-  Samurai Shodown official website-  Samurai Shodown fan website
หมวดหมู่:วิดีโอเกมอาร์เคด
หมวดหมู่:วิดีโอเกมต่อสู้
หมวดหมู่:เกมสำหรับเอฟเอ็ม ทาวส์
หมวดหมู่:วิดีโอเกมเกี่ยวกับซามูไร
นาโกรูรุ

นาโครูรู (ナコルル; Nakoruru) เป็นตัวละครหญิงจากเกมซามูไรสปิริตส์ โดยเป็นหนึ่งในตัวละครหญิงที่นักเล่นเกมต่อสู้รู้จักกันมากที่สุด นาโครูรูมีมีดสั้นเป็นอาวุธคู่กาย ซึ่งมีรูปแบบการโจมตีที่เน้นจังหวะเป็นสำคัญ และมีนกเหยี่ยวนามว่า มามาฮาฮา เป็นผู้ช่วย และมีสุนัขป่าเป็นผู้ช่วยในเกมภาคต่อมา เธอมีน้องสาวอีกหนึ่งคนนามว่า ริมูรูรู และนาโครูรูยังเคยปรากฏตัวอยู่ในเกมชุด เดอะคิงออฟไฟท์เตอร์ส ทั้งในภาค 95 (ของระบบ เกมบอย) และภาค 2000 (เป็นสไตร์คเกอร์ ของ ยูริ ซากาซากิ) และเธอยังเป็นตัวละครลับใน เดอะคิงออฟไฟท์เตอร์ส รูปแบบของเกม ปาจิงโกะ นอกจากนี้ นาโครูรู ยังเป็นตัวละครในเกม Capcom vs. SNK 2 ด้วยเช่นกัน

**ประวัติตามท้องเรื่อง**
ครั้งที่นาโครูรูวัย 15 ปีกับริมูรูรูน้องสาวกำลังเล่นกันในป่าใหญ่ นกเหยี่ยวมามาฮาฮาได้บินมายังดาบที่บิดาของเธอครอบครอง เธอเริ่มรู้สึกว่าบิดาของเธอตกอยู่ในอันตราย เธอจึงรีบออกเดินทางไปยังฮิโนวะทันที นาโครูรูได้เตือนสติกาโอซึ่งเป็นผู้นำกบฏแห่งเมืองฮิโนวะ ว่าสงครามของเขาเป็นสิ่งที่ทำลายโลกที่สวยงามใบนี้ แต่กาโอประกาศว่าเขาจะสร้างประเทศใหม่และจะกำจัดทุกคนที่ขวางเขา พลังแห่งธรรมชาติซึ่งมีชื่อว่าคามุอิซึ่งปรากฏขึ้นมาในช่วงก่อนหน้านี้ ได้ขอให้เธอเจริญรอยตามพ่อของเธอที่เสียชีวิตไป นาโครูรูได้ถามว่าอะไรจะเกิดขึ้นหากเธอปฏิเสธและให้เด็กผู้หญิงรายอื่นเป็นผู้สืบทอดแทน แต่เนื่องด้วยไม่อยากให้ริมูรูรูผู้เป็นน้องสาวต้องพบกับความเสี่ยง นาโครูรูจึงตอบรับที่จะเป็นนักรบคามุอิคนใหม่ของคามุอิ โคตัน
นาโครูรูยังคงปฏิบัติหน้าที่ในการปกป้องธรรมชาติมาโดยตลอด และได้ทำการกำจัดเหล่าคนร้ายเคียงคู่กับฮาโอมารุเรื่อยมา ภายหลังจากการปราบมิซูกิ ราโชจินลงได้แล้ว นาโครูรูได้อุทิศตนในการรักษาความสมดุลทางธรรมชาติ และร่วมจิตวิญญาณเป็นส่วนหนึ่งของธรรมชาติ

**ข้อมูลจำเพาะ**
 ชื่อ : นาโครูรู (ナコルル)- ถิ่นกำเนิด : Japan- วันเดือนปีเกิด : 11 ตุลาคม ค.ศ. 1771- กรุ๊ปเลือด : AB- สิ่งที่ชอบ : สิ่งแวดล้อมทางธรรมชาติของหมู่บ้านคามุอิ- สิ่งที่เกลียด : ผู้ไม่เคารพกฎของธรรมชาติ, ผู้ก่อมลพิษทางสิ่งแวดล้อม

**อ้างอิง**
 นิตยสารเมก้า (สนพ.วิบูลย์กิจ)

**แหล่งข้อมูลอื่น**
  ข้อมูลที่เกี่ยวข้องกับ "นาโครูรู" -  Samurai Spirits Official Website
หมวดหมู่:ตัวละครจากเกมชุดซามูไรสปิริตส์
หมวดหมู่:ตัวละครจากเดอะคิงออฟไฟเทอส์
หมวดหมู่:สัญลักษณ์นำโชควิดีโอเกม
หมวดหมู่:ตัวละครชาวไอนุ
หมวดหมู่:ตัวละครที่เป็นมิโกะ
หมวดหมู่:ตัวละครที่เป็นเชมัน
หมวดหมู่:นักดาบในบันเทิงคดีญี่ปุ่น
หมวดหมู่:ตัวละครในบันเทิงคดีจากภาคฮกไกโด
หมวดหมู่:ตัวละครชาวญี่ปุ่นในวิดีโอเกม
หมวดหมู่:ตัวละครหญิงในวิดีโอเกม
หมวดหมู่:ตัวละครหญิงในอนิเมะและมังงะ
หมวดหมู่:ตัวละครในบันเทิงคดีที่เป็นโรคหลายบุคลิก
หมวดหมู่:ตัวละครในบันเทิงคดีที่มีการสร้างตัวตนใหม่
เพลงเดี่ยว

เพลงเดี่ยวในทางดนตรีไทยหมายถึงเพลงที่ใช้เพื่อการอวดฝีมือของนักดนตรีโดยเฉพาะ โดยในแต่เพลงนั้นจะมีเครื่องมือสำหรับการเดี่ยวเพลงๆนั้น 

**เพลงที่ใช้ในการเดี่ยว**
เพลงเดี่ยวมีหลายที่มาดังนี้- เพลงที่นำมาจากเพลงสามชั้น ได้แก่ แขกมอญ สุดสงวน สารถี สุรินทราหู นกขมิ้น พญาโศก พญาครวญ ฯลฯ- เพลงที่นำมาจากเพลงสองชั้น ได้แก่ ลาวแพน จีนขิมใหญ่- เพลงที่นำมาจากเพลงหน้าพาทย์ ได้แก่ กราวใน เชิดนอก- เพลงที่นำมาจากโหมโรงเสภา ได้แก่ เชิดใน- เพลงเบ็ดเตล็ด เช่นเดี่ยวเพลงแขกบรเทศชั้นเดียว เชิดจีน เพลงหางเครื่อง

**ลักษณะทั่วไปของเพลงเดี่ยว**
ในเพลงเดี่ยวนั้นผู้ประดิษฐ์มักจะประดิษฐ์ทางมา 2 ทางคือ "ทางหวาน" หรือ "ทางโอด" กับ "ทางเก็บ" โดยทางหวานหรือทางโอดจะยึดตามเสียงร้องเป็นหลัก ทำให้เพลงเดี่ยวทางนี้มีทำนองที่เยือกเย็น ส่วนทางเก็บนั้นเป็นการแสดงความสามารถอีกอย่างหนึ่ง

**การบรรเลง**
การบรรเลงเพลงเดี่ยวนั้นก็ต้องดูความเหมาะสมของเครื่องดนตรีว่าเล่นแล้วไพเราะหรือไม่ เช่น พญาโศก หากนำมาบรรเลงกับซอ ขลุ่ยหรือปี่ก็จะให้ความรู้สึกเศร้าโศกได้ แต่หากนำมาบรรเลงในทางระนาดเอกก็จะได้อารมณ์อีกแบบหนึ่ง
หมวดหมู่:ดนตรีไทย
ริมูรูรุ

ริมูรูรู (リムルル; Rimururu) เป็นตัวละครหญิงจากเกมซามูไรสปิริตส์ เธอมีมีดสั้นเป็นอาวุธคู่กาย และมีผลึกน้ำแข็งเป็นผู้ช่วย นอกจากนี้ ริมูรูรู ยังมีพี่สาวคนหนึ่งซึ่งมีชื่อว่า นาโครูรู

**ประวัติตามท้องเรื่อง**
ตามตำนานได้มีการกล่าวถึงหญิงสาวนักแสวงบุญชาวไอนุ ซึ่งมีชื่อว่าริมูรูรู เธอชื่นชอบพี่สาวของเธออย่างมาก และมีลักษณะที่คล้่ายกันในด้านความมุ่งมั่นที่จะปกป้องธรรมชาติ แม้ว่าเธอยังคงต้องฝึกฝนอยู่และีมือไม่เก่งเท่าพี่สาวของเธออยู่ก็ตาม แต่เธอก็สามารถไล่สิ่งที่ชั่วร้ายออกจากป่าที่เธอใช้ชีวิตอยู่ได้ เมื่อเธอแยกตัวออกจากริมูรูรูผู้เป็นพี่สาวของเธอแล้ว แต่ก็ดูเหมือนว่านาโครูรูจะตามมาด้วยความหวังที่จะให้ความช่วยเหลือ ในซามูไรสปีริท III ริมูรูรูได้เข้าใจผิดคิดว่าในโลกของปีศาจมีแต่ความชั่วร้ายต้องเป็นฝีมือของอามาคุสะ ชิโร่เป็นแน่แท้ ซึ่งนาโครูรูพยายามห้ามน้องสาวของเธอไม่ให้เข้าไปยุ่งอยู่ก่อนหน้า
ในซามูไรโชดาวน์: วอริเออร์เรจ ริมูรูรูได้ชื่อว่าเป็นหญิงสาวแห่งแสงสว่างเช่นเดียวกับพี่สาวของเธอ ริมูรูรูถูกโอโบโระกักขัง และทำให้ริมูรูรูไม่สามารถช่วยพี่สาวของเธอได้ ซึ่งในภาคนี้ผู้เล่นจะต้องช่วยเหลือริมูรูรูเพื่อพี่สาวของเธอ เมื่อทั้งคู่สามารถอยู่ร่วมกันได้แล้ว พวกเธอก็จะทำการผนึกโอโบโระรวมทั้งอาวุธของเขาภายหลังจากกำจัดลงได้แล้ว
ในซามูไรสปีริท เซน ริมูรูรูไม่สามารถได้ยินเสียงแห่งธรรมชาติได้อีกต่อไป และเนื่องด้วยเธอไม่ต้องการให้พี่สาวของเธอเป็นกังวล เธอจึงออกจากบ้านด้วยความหวังที่จะหาเหตุผลบางอย่างสำหรับเธอเอง

**ข้อมูลจำเพาะ**
 ชื่อ : ริมูรูรู (リムルル)-  ส่วนสูง : 152 ซม.- สัดส่วน : อก 70 ซม. เอว 49 ซม. สะโพก 81 ซม.- ถิ่นกำเนิด : Japan- วันเดือนปีเกิด : 5 กรกฎาคม ค.ศ. 1774- กรุ๊ปเลือด : AB- สิ่งที่ชอบ : พี่สาวของเธอ- สิ่งที่เกลียด : อาหารรสเ็ผ็ด

**อ้างอิง**
 นิตยสารเกมแม็กออนไลน์ (สนพ.อนิเมทกรุ๊ป)- นิตยสารเมก้า (สนพ.วิบูลย์กิจ)

**ดูเพิ่ม**
 นาโครูรู

**แหล่งข้อมูลอื่น**
  ข้อมูลที่เกี่ยวข้องกับ "ริมูรูรู" -  Samurai Spirits Official Website
หมวดหมู่:ตัวละครจากเกมชุดซามูไรสปิริตส์
เก็นจูโร่

คิบากามิ เก็นจูโร่ (Kibagami Genjūrō) เป็นตัวละครจากเกมซามูไรสปิริตส์ ซึ่งเป็นนักดาบพเนจรชาวญี่ปุ่น มีดาบคาตานะเป็นอาวุธ และมีท่าไม้ตายคือ เพลงดาบที่มีแผ่นภาพลวงตาบังหน้าขณะฟันดาบจู่โจมอย่างเช่น แผ่นภาพของผีเสื้อ, หมูป่า และนกกระเรียน เป็นต้น เก็นจูโร่มีคู่ปรับคนสำคัญคือฮาโอมารุ ซึ่งเป็นตัวเอกของเกมผู้ใช้ดาบคาตานะเป็นอาวุธเช่นเดียวกัน แต่เขาก็มีรูปแบบการโจมตีที่เน้นการโจมตีแบบต่อเนื่อง ในขณะที่ฮาโอมารุจะถนัดการโจมตีแบบหนักหน่วงมากกว่า

**ประวัติตามท้องเรื่อง**
เก็นจูโร่ ได้เคยอ้างว่าได้เคยทำการสังหารครอบครัวของเขามาแล้วครั้งหนึ่ง รวมทั้งคนอื่นๆอีกอย่างน้อยหนึ่งพันราย จากการที่มารดาของเขาเป็นโสเภณี และเนื่องจากอาชีพของเธอทำให้เก็นจูโร่ไม่รู้อะไรเลยเกี่ยวกับบิดาของตน แต่ถึงกระนั้น เขาก็ได้สาบานตนอย่างเงียบๆว่าจะดูแลมารดาของเขา จนกระทั่งบิดาของเขากลับมาที่บ้าน เมื่อเก็นจูโร่อายุได้สิบห้าปี เขาได้สังหารผู้ชายคนหนึ่งที่อาศัยอยู่ในบ้านของพวกเขา เนื่องจากต้องการปกป้องมารดา ในช่วงนั้น เขาดื่มสุราทั้งมีอาการโกรธเกรี้ยว มารดาของเก็นจูโร่เข้าตีพร้อมสาปแช่งและฝากรอยแผลเป็นไว้บนแผ่นหลัง แต่แล้วในที่สุด เขาได้พลั้งมือสังหารมารดาของตน
เก็นจูโร่ได้กลายเป็นเด็กกำพร้า นิโคติน คาเฟอีน ได้รับเขามาเลี้ยงดูและถ่ายทอดวิชาที่บ้านของเขาพร้อมกับฮาโอมารุ ศิษย์ทั้งคู่กลายเป็นเพื่อนสนิทในเวลาต่อมา ทว่าเก็นจูโร่กลับมีความปรารถนาที่จะได้รับพลังเพิ่มยิ่งขึ้น ในการทดสอบศิษย์ของนิโคติน เขาได้ทำการหลกล่อให้ทั้งคู่ทำการช่วงชิงสมบัติ ซึ่งเป็นดาบที่มีชื่อว่าฟุกุโดคุ พวกเขาได้รับการทดสอบให้เผชิญหน้ากับกลุ่มนักสู้อื่น เก็นจูโร่เชื่อว่าคนไร้ค่าไม่สมควรมีชีวิตอยู่ เขาได้ทำการสังหารฝ่ายตรงข้ามในการทดสอบครั้งนี้ เขาต้องออกจากบ้านของนิโคตินเนื่องจากถูกรังเกียจพฤติกรรมชั่วที่ก่อในเหตุการณ์ครั้งนั้น เก็นจูโร่จึงสาบานว่าสักวันจะต้องสังหารทั้งฮาโอมารุและนิโคติน ความมุ่งร้ายของเขาฝังแน่นลงสู่การใช้ดาบ เขาชิงชังฮาโอมารุเป็นพิเศษ เนื่องจาก ฮาโอมารุมีลักษณะที่เหมือนกับพวกผู้ชายที่ชอบมายุ่งกับมารดาของเขา ซึ่งเก็นจูโร่เคยสังหารพวกเขามาก่อน นอกจากนี้ เก็นจูโร่ยังมีความรู้สึกสนใจต่อชิกิ ซึ่งเป็นนักสู้สาวอีกราย เนื่องจากมีลักษณะที่คล้ายกับมารดาของเขาเอง

**ข้อมูลจำเพาะ**
 ชื่อ : คิบากามิ เก็นจูโร่ (牙神 幻十郎)- ส่วนสูง : 173 ซม.- น้ำหนัก : 69 กก.- สถานภาพ : นักดาบ- ถิ่นกำเนิด : อันจู-มูระ จังหวัดยามาชิโร่, Japan ประเทศญี่ปุ่น- วันเดือนปีเกิด : 9 มิถุนายน ค.ศ. 1760- กรุ๊ปเลือด : AB

**อ้างอิง**
 นิตยสารเกมแม็กออนไลน์ (สนพ.อนิเมทกรุ๊ป)- นิตยสารเมก้า (สนพ.วิบูลย์กิจ)

**ดูเพิ่ม**
 ฮาโอมารุ

**แหล่งข้อมูลอื่น**
  ข้อมูลที่เกี่ยวข้องกับ "เก็นจูโร่" -  Samurai Spirits Official Website
หมวดหมู่:ตัวละครจากเกมชุดซามูไรสปิริตส์
หมวดหมู่:ตัวละครชาวญี่ปุ่น
สกุลช้าง

สกุลช้าง (Rhynchostylis, Rhy) เป็นพืชในวงศ์กล้วยไม้ (Orchidaceae) มี 6 ชนิด เป็นพืชถิ่นเดียวในประเทศอินเดีย ,ประเทศไทย, ประเทศมาเลเซีย, ประเทศอินโดนีเซีย และประเทศฟิลิปปินส์

**ลักษณะทางพฤกษศาสตร์**
กล้วยไม้สกุลช้างมีลักษณะลำต้นสั้นแข็ง ใบแข็ง หนาอวบน้ำ มีลายเป็นเส้นขนานหลายเส้นตามแนวยาวของใบ ออกดอกเป็นช่อ ช่อดอกตั้งขึ้นหรือโค้งลง กลีบดอกชั้นนอกโตกว่ากลีบชั้นใน ปากไม่มีข้อพับ ปากจะเชื่อมต่อกับฐานเส้าเกสร เดือยดอกชี้ไปข้างหลังแต่ปลายปากชี้ไปข้างหน้า ไม่มีหูหรือมีก็มีขนาดเล็ก เส้าเกสรและ ฐานเส้าเกสรสั้น มีเรณู 2 ก้อน มีกลิ่นหอม

**แหล่งข้อมูลอื่น**
หมวดหมู่:พืชแบ่งตามสกุล
นักการเมือง

นักการเมือง (อังกฤษ: politician มาจากภาษากรีกโบราณ polis ที่แปลว่า "เมือง") เป็นบุคคลผู้เกี่ยวข้องกับการมีอิทธิพลต่อนโยบายสาธารณะและการวินิจฉัยสั่งการ ซึ่งรวมผู้ดำรงตำแหน่งวินิจฉัยสั่งการในรัฐบาล และผู้ที่มุ่งดำรงตำแหน่งเหล่านั้น ไม่ว่าด้วยวิธีการเลือกตั้ง การสืบทอด รัฐประหาร การแต่งตั้ง การพิชิต หรือวิธีอื่น การเมืองไม่ใช่จำกัดอยู่เพียงวิธีการปกครองผ่านตำแหน่งสาธารณะเท่านั้น ตำแหน่งทางการเมืองอาจถืออยู่ใน

**ผู้ที่ถือเป็นนักการเมือง**
คือ ผู้ที่ปฏิบัติการทางการเมือง โดยเฉพาะอย่างยิ่งในการเมืองพรรค (party politics) ผู้ดำรงหรือมุ่งดำรงตำแหน่งทางการเมืองไม่ว่ามาจากการเลือกตั้งหรือแต่งตั้ง และไม่ว่าอย่างเป็นอาชีพหรืออย่างอื่น ตำแหน่งมีได้ตั้งแต่ตำแหน่งท้องถิ่นไปจนถึงตำแหน่งฝ่ายบริหาร นิติบัญญัติและตุลาการของรัฐบาลระดับรัฐและชาติ เจ้าพนักงานบังคับใช้กฎหมายบางแห่ง เช่น นายอำเภอ (sheriff) ถือเป็นนักการเมืองด้วย

**ดูเพิ่ม**
 พรรคการเมือง- แนวนโยบายพรรคการเมือง

**อ้างอิง**

หมวดหมู่:ตำแหน่งผู้มีอำนาจ
ชาวมูเซอ

ชาวล่าหู่ หรือ ชาวมูเซอ (Lahu people) เป็นชาวเขาเผ่าหนึ่งในประเทศไทย แบ่งย่อยได้เป็น 23 กลุ่ม เช่น ชาวมูเซอดำ ชาวมูเซอแดง ชาวมูเซอดำเบเล ชาวมูเซอเหลืองบาเกียว ชาวมูเซอลาบา ชาวมูเซอเหลืองบ้านลาน และชาวมูเซอกุเลา เป็นต้น  ภาษาที่ใช้พูดคือภาษามูเซอที่แตกต่างไปในแต่ละเผ่าย่อย  ชาวมูเซอเรียกตัวเองว่าล่าหู่ หมายถึง ชนเผ่าที่ได้กินเนื้อเสือปิ้งซึ่งเป็นการบอกถึงความกล้าหาญของชาวมูเซอที่ล่าเสือมากินเป็นอาหารได้ส่วนคำว่ามูเซอนั้น ในภาษาไทใหญ่ มูหมายถึงนิดหน่อย ส่วนเซอ หมายถึงสนุกสนาน โดยในประเทศไทยชาวมูเซอส่วนใหญ่อาศัยอยู่ในจังหวัดเชียงราย จังหวัดเชียงใหม่ จังหวัดแม่ฮ่องสอน และจังหวัดตาก

**อ้างอิง**
 พิมุข ชาญธนาวัฒน์. สโมสรศิลปวัฒนธรรม: เส้นทางขุนส่าคืนสู่พม่า เส้นทางมูเซอสู่แม่ฮ่องสอน. ศิลปวัฒนธรรม. ปีที่ 17 เล่มที่ 4 มีนาคม 2539 หน้า 41-43

**แหล่งข้อมูลอื่น**
  Video documentary about Lahu Opium People date=2008-01-19 - The Virtual Hilltribe Museum- Lahu Bible date=2008-03-21 
หมวดหมู่:กลุ่มชาติพันธุ์ในประเทศไทย
หมวดหมู่:กลุ่มชาติพันธุ์ในประเทศพม่า
แกร์มานิอาซูแปริออร์

ไฟล์:Roman Empire 125.svg|thumb|350px |จักรวรรดิโรมันในรัชสมัยจักรพรรดิฮาดริอานุส (ปกครอง ค.ศ. 117–138) แสดงภาพมณฑลแกร์มานิอาซูแปริออร์ (ฟร็องช์-กงเต, อาลซัส-ลอแรน, บาเดิน-เวือร์ทเทิมแบร์ค) และที่ตั้งกองทหารอีก 2 กองที่ถูกส่งไปใน ค.ศ. 125
แกร์มานิอาซูแปริออร์ (Germania Superior) เป็นหนึ่งในมณฑลของจักรวรรดิโรมัน ตั้งอยู่ทางเหนือน้ำของแกร์มานิอาอีงแฟริออร์ ประกอบด้วยดินแดนทางตะวันตกของสวิตเซอร์แลนด์ บริเวณเทือกเขาฌูว์รา และแคว้นอาลซัสของฝรั่งเศส และทางตะวันตกเฉียงใต้ของเยอรมนีในปัจจุบัน เมืองสำคัญได้แก่ เบอซ็องซง (ในสมัยโรมันเรียกว่าแวซ็อนติโอ), สทราซบูร์ (อาร์แก็นตอราตูง) และวีสบาเดิน (อาไกวมัตติอาไก) โดยมีเมืองหลวงอยู่ที่ไมนทซ์ (มอก็อนติอากูง) อาณาบริเวณของมณฑลยังครอบคลุมตอนกลางของแม่น้ำไรน์ที่ติดกับพรมแดนเยอรมัน และมณฑลไรติอาในเทือกเขาแอลป์ทางตะวันออกเฉียงใต้
ราวปี ค.ศ. 300 เมื่อโรมเริ่มสูญเสียอำนาจในบริเวณตอนใต้สุดของมณฑล ส่วนที่อยู่ทางตอนใต้ (ปัจจุบันอยู่ในสวิตเซอร์แลนด์) ก็ถูกผนวกเข้ากับมณฑลมักซิมาเซกวาโนรูง ก่อนจะกลายเป็นส่วนหนึ่งของบูร์กอญในตอนต้นคริสต์ศตวรรษที่ 5

**ดูเพิ่ม **
 จักรวรรดิโรมัน- ประวัติศาสตร์เยอรมนี- ประวัติศาสตร์สวิตเซอร์แลนด์- ประวัติศาสตร์ฝรั่งเศส

**อ้างอิง**
Valerie M. Hope: Constructing Identity: The Roman Funerary Monuments of Aquelia, Mainz and Nimes; British Archaeological Reports (16. Juli 2001) ISBN 978-1841711805
หมวดหมู่:มณฑลของโรมัน
หมวดหมู่:รัฐสิ้นสภาพในประเทศเยอรมนี
หมวดหมู่:รัฐสิ้นสภาพในประเทศฝรั่งเศส
หมวดหมู่:รัฐสิ้นสภาพในประเทศสวิตเซอร์แลนด์
หมวดหมู่:รัฐสิ้นสภาพในประเทศสวิตเซอร์แลนด์

ดูบทความ อาณาจักร และ ตำแหน่งสังฆราช ในการช่วยระบุประเภทหรือฐานะของอาณาจักร หรือ รัฐ
สวิตเซอร์แลนด์
หมวดหมู่:ประวัติศาสตร์สวิตเซอร์แลนด์
แกร์มานิอาอีงแฟริออร์

ไฟล์:Roman Empire 125.svg|thumb|350px |จักรวรรดิโรมันในรัชสมัยของจักรพรรดิฮาดริอานุส (ปกครอง ค.ศ. 117–138) แสดงภาพมณฑลแกร์มานิอาอีงแฟริออร์ (เยอรมนีตะวันตกเฉียงเหนือ เนเธอร์แลนด์ตอนใต้ เบลเยียมตะวันออก) และที่ตั้งกองทหารอีก 3 กองที่ถูกส่งไปใน ค.ศ. 125
แกร์มานิอาอีงแฟริออร์ (Germania Inferior) เป็นมณฑลหนึ่งของจักรวรรดิโรมัน ตั้งอยู่บนฝั่งซ้ายของแม่น้ำไรน์ ปัจจุบันคือบริเวณประเทศลักเซมเบิร์ก ทางตอนใต้ของเนเธอร์แลนด์ บางส่วนของเบลเยียม และบางส่วนของรัฐนอร์ทไรน์-เว็สท์ฟาเลินในเยอรมนี 
บริเวณที่ตั้งถิ่นฐานหลักของมณฑลนี้ ได้แก่ กัสตราแวแตรา, กอโลนิอาอุลปิอาตรายานา (ทั้งสองแห่งตั้งอยู่ใกล้กับเมืองซันเทินในเยอรมนี), กอริโอวัลลูง (ปัจจุบันคือเฮร์เลินในเนเธอร์แลนด์), อัลบานิอานา (อัลเฟินอานเดินไรน์ในเนเธอร์แลนด์), ลุกดูนูงบาตาโวรูง (กัตไวก์ในเนเธอร์แลนด์), ฟอรูงฮาดริอานี (โฟร์บืร์คในเนเธอร์แลนด์), อุลปิอาโนวิออมากุสบาตาโวรูง (ไนเมเคินในเนเธอร์แลนด์), ตราแย็กตูง (ยูเทรกต์ในเนเธอร์แลนด์), อาตูอาตูกาตุงโกรรูง (โตงเงอเรินในเบลเยียม), บ็อนนา (บ็อนในเยอรมนี) รวมทั้งกอโลนิอาเกลาดิอาอาราอากริปปีเนงซิอูง (โคโลญในเยอรมนี) ซึ่งเป็นเมืองหลวง
กองทัพที่ประจำการอยู่ในแกร์มานิอาอีงแฟริออร์มีชื่อย่อซึ่งพบจากจารึกว่า "EX.GER.INF." (Exercitus Germania Inferior) แบ่งออกเป็นหลายกองย่อย ในจำนวนนี้ กองทหารที่ 1 มิแนร์วิอา (Legio I Minervia) และกองทหารที่ 30 อุลปิอาวิกตรีกส์ (Legio XXX Ulpia Victrix) เป็นกองประจำการถาวร ส่วนกองเรือรักษาความปลอดภัยที่มีหน้าที่ลาดตระเวนตามลำน้ำไรน์และชายฝั่งทะเลเหนือมีฐานที่ตั้งอยู่ที่กัสตราแวแตราและต่อมาย้ายไปที่กอโลนิอาเกลาดิอาอาราอากริปปีเนงซิอูง
การเผชิญหน้ากันครั้งแรกระหว่างกองทัพโรมันกับผู้คนในแถบแกร์มานิอาอีงแฟริออร์เกิดขึ้นในสมัยของจูเลียส ซีซาร์ ระหว่างสงครามกอล ซีซาร์เข้ามารุกรานบริเวณนี้ราวปี 57 ก่อนคริสต์ศักราช และต่อมาอีก 3 ปีก็สามารถกำจัดชนเผ่าไปได้หลายกลุ่ม รวมทั้งแอบูโรเนส (Eburones) และแมนาปี (Menapii) ซึ่งจูเลียส ซีซาร์เรียกว่าเป็น "พวก ชนเผ่า เยอรมัน" แต่ความจริงพวกเขาอาจมาจากกลุ่มชาติพันธุ์เคลต์หรืออย่างน้อยก็เป็นชนเผ่าเยอรมันที่มีเชื้อสายเคลต์
แกร์มานิอาอีงแฟริออร์เป็นที่ตั้งถิ่นฐานของโรมันมาตั้งแต่ราวปี 50 ก่อนคริสต์ศักราช ในช่วงแรกเป็นส่วนหนึ่งของมณฑลกัลลิอาแบ็ลกิกา จนกระทั่งได้รับการสถาปนาเป็นมณฑลโรมันใน ค.ศ. 90 ต่อมาก็ได้รับการจัดเป็นมณฑลของจักรพรรดิ (Imperial province) แกร์มานิอาอีงแฟริออร์ตั้งอยู่ทางทิศเหนือของแกร์มานิอาซูแปริออร์ ทั้งคู่รวมเรียกว่าแกร์มานิอา (คำว่า "อีงแฟริออร์" หมายถึงตั้งอยู่ทางท้ายน้ำ ซึ่งเป็นพื้นที่ต่ำกว่า ไม่ใช่ตั้งอยู่ทางทิศใต้)


**ดูเพิ่ม**
 จักรวรรดิโรมัน- ประวัติศาสตร์เยอรมนี- ประวัติศาสตร์เบลเยียม- ประวัติศาสตร์เนเธอร์แลนด์

**อ้างอิง**
 Jona Lendering, De randen van de aarde. De Romeinen tussen Schelde en Maas, (2000 Amsterdam)
หมวดหมู่:มณฑลของโรมัน
หมวดหมู่:รัฐสิ้นสภาพในประเทศเยอรมนี
หมวดหมู่:รัฐสิ้นสภาพในประเทศเนเธอร์แลนด์
หมวดหมู่:รัฐสิ้นสภาพในประเทศเบลเยียม
ลูซีตานิอา

ไฟล์:Iberian Peninsula in 125-en.svg|thumb|350px |คาบสมุทรไอบีเรียในรัชสมัยจักรพรรดิฮาดริอานุส (ปกครอง ค.ศ. 117–138) แสดงภาพมณฑลลูซีตานิอาทางตะวันตกของคาบสมุทรไอบีเรีย (โปรตุเกสและเอซเตรมาดูรา)
ลูซีตานิอา (Lusitania; Lusitânia) เป็นหนึ่งในมณฑลของโรมันโบราณ ครอบคลุมอาณาบริเวณทั้งหมดที่เป็นประเทศโปรตุเกสปัจจุบัน (ทางตอนใต้ของแม่น้ำโดรู) รวมไปถึงบางส่วนของประเทศสเปนปัจจุบัน (แคว้นเอซเตรมาดูราและบางส่วนของจังหวัดซาลามังกา)
ลูซีตานิอามาจากคำว่า "ลูซีตานี" หรือชาวลูซีตานิอา (กลุ่มชนในกลุ่มชาติพันธุ์อินโด-ยูโรเปียน) ตามหลักฐานการบันทึกของสตราโบใน หนังสือภูมิศาสตร์ ว่าเป็นชนที่ตั้งถิ่นฐานอยู่ทางตอนเหนือของแม่น้ำโดรู
เมืองหลวงของมณฑลลูซีตานิอาอยู่ที่เอแมริตาเอากุสตาหรือเมืองเมริดาในปัจจุบัน เดิมมณฑลนี้เป็นส่วนหนึ่งของมณฑลฮิสปานิอาอุลแตริออร์ของสาธารณรัฐโรมัน ก่อนที่จะแยกออกเป็นมณฑลเอกเทศของจักรวรรดิโรมัน

**อ้างอิง**

**ดูเพิ่ม**
 จักรวรรดิโรมัน
หมวดหมู่:มณฑลของโรมัน
หมวดหมู่:รัฐสิ้นสภาพในประเทศโปรตุเกส
หมวดหมู่:รัฐสิ้นสภาพในประเทศสเปน
หมวดหมู่:รัฐสิ้นสภาพในประเทศโปรตุเกส

ดูบทความ อาณาจักร และ ตำแหน่งสังฆราช ในการช่วยระบุประเภทหรือฐานะของอาณาจักร หรือ รัฐ
หมวดหมู่:ประวัติศาสตร์โปรตุเกส
ปรตุเกส
วิกิพีเดีย:สภากาแฟ/อภิปราย/แม่แบบ:เรียลลิตี้เกม

คือว่าผมไปเห็นแม่แบบมาจากเว็บนี้อะครับ  แล้วตรงข้างๆมันจะมีสรุปโดยรวมให้ดูด้วย ผมไม่ทราบว่าถ้าขอให้มีจะได้มั้ยครับ แต่ถ้ามีก็คงจะปรับใช้ให้สามารถใช้ได้กับทุกรายการที่เป็นเรียลลิตีนะครับ
--เมย์ Mayrakis 25px คุยกันได้ 15:06, 30 กรกฎาคม 2552 (ICT)
มณฑลของโรมัน

จักรวรรดิโรมันระหว่างรัชสมัยของจักรพรรดิเฮเดรียน (ปกครอง ค.ศ. 117-ค.ศ. 138) แสดงภาพมณฑลโรมันในช่วงเวลานั้น
มณฑล (province; provincia, พหูพจน์: provinciae) เป็นเขตการปกครองระดับพื้นฐาน ในสมัยโรมันโบราณ มาจนกระทั่งถึงสมัยจตุราธิปไตย (ราว ค.ศ. 296) เมื่อกลายเป็นหน่วยเขตการปกครองระดับสูงสุดของจักรวรรดิโรมันนอกคาบสมุทรอิตาลี คำว่า "province" ในภาษาอังกฤษที่แปลว่ามณฑลมีรากมาจากคำว่า "provincia" ในภาษาละตินที่ชาวโรมันใช้สื่อสาร
มณฑลโดยทั่วไปจะปกครองโดยนักการเมืองระดับสมาชิกวุฒิสภาที่เดิมมักจะเป็นอดีตกงสุลหรืออดีตพรีเตอร์ (Praetor) มีข้อยกเว้นในมณฑลอียิปต์ (จักรพรรดิเอากุสตุสทรงผนวกดินแดนนี้เข้ากับจักรวรรดิหลังจากคลีโอพัตราเสด็จสวรรคต) ที่จะมีข้าหลวงระดับ Equestrian order เป็นผู้ปกครองเท่านั้น ทั้งนี้อาจเป็นเพราะพยายามลดความทะเยอทะยานของกลุ่มสมาชิกวุฒิสภาลง ข้อยกเว้นนี้เป็นกรณีพิเศษที่ไม่ขัดกับกฎหมายโรมัน เพราะตามประเพณีของกษัตริย์เฮเลนนิสติก ถือว่าอียิปต์เป็นอสังหาริมทรัพย์ส่วนพระองค์ของจักรพรรดิเอากุสตุส

**ดูเพิ่ม **
 จักรวรรดิโรมัน

**อ้างอิง**
 Notitia dignitatum-  Early Imperial Roman provinces, at livius.org date=2006-06-16 - Pauly-Wissowa- Westermann, Großer Atlas zur Weltgeschichte - Chris Scarre, "The Eastern Provinces," The Penguin Historical Atlas of Ancient Rome (London: Penguin Books, 1995), 74-75.
เรื่องเล่าจากปีที่ผ่านมา

เรื่องเล่าจากปีที่ผ่านมา (translit=Pověstĭ vremęnĭnyxŭ lětŭ; Povist' mynulykh lit; Apoviesć minulych časoŭ; translit=Povest' vremennykh let) เป็นบันทึกประวัติศาสตร์ของจักรวรรดิรุสเคียฟจาก ค.ศ. 850 จนถึง ค.ศ. 1110 ที่รวบรวมขึ้นในเคียฟประมาณ ค.ศ. 1113 

**อ้างอิง**

**แหล่งข้อมูลอื่น**
__FORCETOC__
หมวดหมู่:วรรณกรรมสมัยกลาง
หมวดหมู่:วรรณกรรมด้านประวัติศาสตร์
ชอร์ต (การเงิน)

แผนผังแสดงการขายชอร์ตในสองขั้นตอน ผู้ขายชอร์ตยืมและขายหุ้นทันที จากนั้นผู้ขายชอร์ตคาดว่าราคาจะลดลง และสามารถทำกำไรได้ จึงซื้อหุ้นเพื่อคืนให้กับผู้ให้ยืม
ชอร์ต (short) ในทางการเงิน หมายถึง การลงทุนในลักษณะที่นักลงทุนจะได้กำไรหากมูลค่าของสินทรัพย์ลดลง ตรงกันข้ามกับ "ลอง" ที่นักลงทุนจะได้กำไรหากมูลค่าของสินทรัพย์สูงขึ้น 
การชอร์ตมีหลายวิธี ซึ่งวิธีการพื้นฐานที่สุดคือการยืมสินทรัพย์ (มักเป็นหลักทรัพย์ เช่น หุ้น หรือพันธบัตร) และขายในทันที จากนั้นนักลงทุนจะซื้อหลักทรัพย์ประเภทเดียวกันในจำนวนเดียวกันเพื่อส่งคืนให้กับผู้ให้ยืม หากราคาลดลงระหว่างการขายครั้งแรกและการซื้อคืนหลักทรัพย์ นักลงทุนจะทำกำไรได้จากส่วนต่างนี้ ในทางกลับกัน หากราคาสูงขึ้นนักลงทุนจะต้องแบกรับผลขาดทุน โดยปกติผู้ขายชอร์ตจะต้องจ่ายค่าธรรมเนียมในการยืมหลักทรัพย์ (เรียกเก็บในอัตราเฉพาะเมื่อเวลาผ่านไป คล้ายกับการจ่ายดอกเบี้ย) และคืนเงินให้กับผู้ให้ยืมสำหรับผลตอบแทนเป็นเงินสดที่ผู้ให้ยืมจะได้รับ หากหลักทรัพย์ไม่ถูกยืมออก เช่น เงินปันผลใด ๆ ที่จะต้องจ่ายให้กับผู้ให้ยืมหากพวกเขายังคงเป็นผู้ถือหุ้นที่พวกเขาให้ยืมไป

**แนวคิด**

**การชอร์ตด้วยหลักทรัพย์ที่ยืม**
หากต้องการทำกำไรจากการลดลงของราคาหลักทรัพย์ ผู้ขายชอร์ตสามารถยืมหลักทรัพย์และขายได้ โดยคาดหวังว่าจะมีราคาถูกกว่าเมื่อซื้อคืนในอนาคต การซื้อหลักทรัพย์ที่ถูกขายชอร์ตเรียกว่า "การคืนหุ้นหลังขายชอร์ต" ซึ่งสามารถทำได้ตลอดเวลาก่อนที่หลักทรัพย์จะถึงกำหนดส่งคืน เมื่อปิดสัญญาแล้วผู้ขายชอร์ตจะไม่ได้รับผลกระทบจากการขึ้นหรือลงของราคาหลักทรัพย์ในภายหลัง เนื่องจากถือหลักทรัพย์ซึ่งจะส่งคืนให้กับผู้ให้ยืมอยู่แล้ว
กระบวนการนี้ขึ้นอยู่กับความจริงที่ว่า หลักทรัพย์ (หรือทรัพย์สินอื่น ๆ ที่ถูกขายชอร์ต) สามารถทดแทนกันได้ ดังนั้นนักลงทุนจึง "ยืม" หลักทรัพย์ในความหมายเดียวกับเงินสดที่ยืมมาโดยที่เงินสดที่ยืมสามารถใช้ได้อย่างอิสระ และสามารถคืนเป็นธนบัตรหรือเหรียญต่าง ๆ ให้กับผู้ให้ยืมได้ ตรงกันข้ามกับความรู้สึกที่ว่า คนหนึ่งยืมจักรยานโดยที่จะต้องคืนจักรยานคันเดิม ไม่ใช่จักรยานคันใหม่ที่เป็นรุ่นเดียวกัน
ในทางทฤษฎี ราคาของหุ้นมีไม่จำกัด ความสูญเสียที่อาจเกิดขึ้นของผู้ขายชอร์ตจึงมีไม่จำกัดในทางทฤษฎีด้วย

**ตัวอย่างการขายชอร์ตที่ทำกำไรได้**
หุ้นบริษัท ACME มีราคาปัจจุบันที่ 10 บาทต่อหุ้น
#ผู้ขายชอร์ตยืมหุ้น ACME จากผู้ให้ยืม 100 หุ้น และขายทันทีในราคารวม 1,000 บาท
# ต่อมา ราคาหุ้นตกลงมาที่ 8 บาทต่อหุ้น
# ผู้ขายชอร์ตซื้อหุ้น ACME 100 หุ้นในราคา 800 บาท
# ผู้ขายชอร์ตคืนหุ้นให้กับผู้ให้ยืม ซึ่งจะต้องยอมรับการคืนหุ้นจำนวนเดียวกันกับที่ให้ยืม แม้ว่ามูลค่าของหุ้นจะลดลงก็ตาม
# ผู้ขายชอร์ตเก็บกำไรส่วนต่าง 200 บาท จากราคาที่ผู้ขายชอร์ตขายหุ้นที่ยืมมา และราคาที่ผู้ขายชอร์ตซื้อหุ้นในราคาที่ต่ำกว่า (หักลบกับค่าธรรมเนียมการยืมที่จ่ายให้กับผู้ให้ยืม)

**ตัวอย่างการขายชอร์ตที่ขาดทุน**
หุ้นบริษัท ACME มีราคาปัจจุบันที่ 10 บาทต่อหุ้น
#ผู้ขายชอร์ตยืมหุ้น ACME จากผู้ให้ยืม 100 หุ้น และขายทันทีในราคารวม 1,000 บาท
# ต่อมา ราคาหุ้นขึ้นมาที่ 35 บาทต่อหุ้น
# ผู้ขายชอร์ตจะต้องคืนหุ้นและถูกบังคับให้ซื้อหุ้น ACME 100 หุ้นของ ราคา 3,500 บาท
# ผู้ขายชอร์ตคืนหุ้นให้กับผู้ให้ยืม ซึ่งยอมรับการคืนหุ้นจำนวนเดียวกันกับที่ให้ยืม
# ผู้ขายชอร์ตเสียส่วนต่าง 2,500 บาท จากราคาที่ผู้ขายชอร์ตขายหุ้นที่ยืมมา และราคาที่ผู้ขายชอร์ตซื้อหุ้นในราคาที่สูงกว่า (บวกค่าธรรมเนียมการยืมที่จ่ายให้กับผู้ให้ยืม)
หมวดหมู่:การเงิน
หมวดหมู่:ภูมิภาค

หมวดหมู่:ภูมิศาสตร์
หมวดหมู่:ภูมิศาสตร์แบ่งตามสถานที่
หมวดหมู่:ภูมิศาสตร์ภูมิภาค
หมวดหมู่:สถานที่
จงมีความยุติธรรม แม้โลกาจะวินาศก็ตามที

Fiat iustitia pereat mundus.
ไฟล์:Hans Bocksberger der Aeltere 001.jpg|จักรพรรดิแฟร์ดีนันด์ที่ 1 แห่งโรมันอันศักดิ์สิทธิ์|200px|right|thumb
จงมีความยุติธรรม แม้โลกาจะวินาศก็ตามที (let there be justice, though the world perish หรือ may justice happen, even if the world decays; fiat iustitia, et pereat mundus) เป็นภาษิตภาษาละตินทางกฎหมายซึ่งเป็นคติพจน์ของจักรพรรดิแฟร์ดีนันด์ที่ 1 แห่งโรมันอันศักดิ์สิทธิ์ และบ่งบอกถึงเจตคติที่จะประสาทความยุติธรรมในทุกกรณี
ภาษิตนี้สันนิษฐานว่าสันนิษฐานว่าน่าจะมีที่มาจากหนังสือเรื่อง "โลคีคอมมูเนส" ('Loci communes) ของ ฟิลิปป์ เมลันช์เธิน (Philipp Melanchthon) นักเทววิทยาชาวเยอรมัน เมื่อ ค.ศ. 1521 (พ.ศ. 2064) 
การใช้ภาษิต "จงมีความยุติธรรม แม้โลกาจะวินาศก็ตามที" ครั้งหนึ่งที่มีการกล่าวขานกันมากที่สุดได้แก่การใช้ของ อิมมานูเอิล คานต์ (Immanuel Kant) นักปรัชญาชาวเยอรมัน ในงานเขียนของเขาเรื่อง "เพอร์พีชวลพีซ" (Perpetual Peace, "อนันตสันติ") เมื่อ ค.ศ. 1795 (พ.ศ. 2338) ซึ่งเขาแปลภาษิต "fiat iustitia, pereat mundus" อย่างหลวม ๆ ว่า "ให้ความยุติธรรมนำไป แม้ว่าคนโฉดทั้งหลายในพื้นพิภพจะจบสิ้นลงเพราะเหตุนี้" (let justice reign, should all the rascals of the universe perish) 
ในประเทศเยอรมันปัจจุบันนี้ ภาษิตดังกล่าวได้รับการอ้างถึงในทางไม่งาม เพื่อเสียดสีแนวคิดหรือแนวปฏิบัติทางกฎหมายซึ่งต้องการให้ปฏิบัติตามภาษิตนี้ในทุกกรณีแม้ว่าจะส่งผลเสียต่อส่วนรวมก็ตาม

**ดูเพิ่ม**
 จงประสาทความยุติธรรม แม้ฟ้าจะถล่มก็ตามที (let the justice be done, though the heavens fall; fiat justitia ruat caelum) - ภาษิตกฎหมายในทำนองเดียวกัน แต่ได้รับการตีความในแง่บวก

**เชิงอรรถ**

**อ้างอิง**
 Littera F, cum sententiis XXIV. (2009). Online. Lieferbar: . (Zugriff: 31 Juli 2009).- Immanuel Kant.
** 1796. Project for a perpetual peace  : a philosphical essay. Online. London : S. Couchman for Vernor and Hood. Available: . (Accessed: 27 July 2009).
** (n.d.). Perpetual peace : appendix I. Online. Available: . (Accessed: 27 July 2009).- Muriel Kasper. (2000). Reclams Lateinisches Zitaten-Lexikon. Ditzingen : Reclam. ISBN 3-15-010478-5.
หมวดหมู่:ภาษิตภาษาละตินทางกฎหมาย
หมวดหมู่:วัดไทยในสังกัดคณะสงฆ์มหานิกาย

หมวดหมู่:วัดไทย 
หมวดหมู่:วัดในประเทศไทย
มหานิกาย
หมวดหมู่:เขตปกครองคณะสงฆ์มหานิกาย